Muborak Ramazon oyida BAAda ish soatlari qisqaradi

Birlashgan Arab Amirliklarida (BAA) byudjet tashkilotlarining ishchi va xizmatchilari muborak Ramazon oyida qisqartirilgan ish soati tartibida ishlashi e`lon qilindi. Bu haqda info.islom.uz nashri xabar berdi.
Federal hukumat qaroriga ko`ra, 2018 yilgi Ramazon oyida davlat idoralari xodimlari ertalab soat 09:00dan 14:00gacha ishlaydi. 
Hukumat byudjet tashkilotlari xodimlarini yangi tartibga qat`iy rioya qilishga chaqirdi. 
BAA federal qonunlariga muvofiq ayrim hukumat rasmiylari yoki xodimlari bajaradigan vazifalariga qarab ishga kelmasligi mumkin. 
Shunday bo`lgan taqdirla ular o`z rahbarlarini Ramazon oyida ishga bormasliklari to`g`risida vaqtida ogohlantirishlari yoki favqulodda ta`tilga chiqishni so`rab ariza yozishlari mumkin.